Ny makker til Per Jessen Dermed har cheftræner Per Jessen en ny mand ved sin side, når Tele2 Ligaen for AaB's vedkommende genoptages den 1. februar med udekampen mod Viborg HK. Andetholdstræneren forfremmet Finn Christensen er cheftræner for AaB's andethold i 2. division, en post han fortsætter med. Egen virksomhed Peter K. Bertelsen har etableret egen virksomhed, der ikke er foreneligt med assistenttræner-rollen i AaB, men heldigvis har Finn Christensen takket ja til tilbuddet om at erstatte den efterhånden mangeårige assistenttræner Peter K. Bertelsen. - Vi har været særdeles glade for at have kunnet råde over Peters kompetencer i AaB, og derfor ønskes han naturligvis også held og lykke i sit nye virke, siger AaB's sportsdirektør Jan Larsen. - Samtidigt glæder det mig selvfølgelig, at Finn Christensen med kort varsel har takket ja til opgaven, slutter Jan Larsen. Resten af sæsonen Aftalen som assistenttræner for AaB's bedste mandskab gælder foreløbig til udgangen af den igangværende sæson.

Opsummering:
Finn Christensen overtager med øjeblikkelig virkning assistentrollen for AaB's bedste mandskab på bekostning af Peter K. Bertelsen.